# Kate Pierson

Catherine Elizabeth "Kate" Pierson (nascuda el 27 d'abril de 1948) és una cantant i lletrista nord-americana, coneguda per ser una de les cantants principals i membre fundadora de The B-52's. Encara que és més coneguda per la seva veu, també ha tocat la guitarra, el baix i diferents instruments de teclat.
El febrer de 2015, Pierson va publicar el seu primer disc en solitari, Guitars and Microphones, amb material escrit conjuntament amb Sia Furler.

## Vida personal

Pierson va néixer a Weehawken, Nova Jersey i va créixer a Rutherford. Es va graduar en periodisme al Boston College i va viatjar per Europa. Va tornar als Estats Units amb un amic de Manchester. El seu amic no va trobar feina a Boston, per falta de papers, però li van oferir feina a Athens, Geòrgia. Es van establir en una granja als afores, on Kate criava cabres i treballava de nit fent fotocomposició al diari local. Allà va conèixer els altres futurs membres dels B-52's, en balls populars.
Fora de la música, és propietària de dos establiments turístics: Kate's Lazy Desert a Landers, al desert de Califòrnia i Kate's Lazy Meadow a Mount Tremper, a les Catskill Mountains de Nova York. Dirigeix els negocis amb la seva companya, Monica Coleman. Pierson i Coleman estan juntes des de 2003.

## Col·laboracions musicals

A part de la seva feina amb els B-52's, Pierson ha col·laborat amb diferents grups i cantants:
* Ramones, a principis dels anys 80 en la cançó "Chop Suey", amb Cindy Wilson i Debbie Harry; es pot trobar com a "bonus track" a la reedició del CD Pleasant Dreams.
* Cindy, Kate, i Keith (dels B-52's) eren del grup "Melon" i van gravar dues cançons ("I Will Call You" i "Honeydew") per un programa de televisió japonès anomenat "Snakeman Show". El disc de la banda sonora, de 1980 (CD el 1988) només es va publicar al Japó.
* Fred Schneider, al seu àlbum en solitari de 1984, Fred Schneider & the Shake Society, a les cançons "Monster", "Summer in Hell", "I'm Gonna Haunt You" i "Boonga (The New Jersey Caveman)".
* Iggy Pop, a la cançó de 1990 "Candy".
* R.E.M., a les cançons "Shiny Happy People", "Near Wild Heaven" i "Me in Honey" del disc de 1991 Out of Time, i "Fretless" de la banda sonora d'Until the End of the World, de 1991.
* Matthew Sweet, al disc de 1989 Earth.
* Amb Cindy Wilson a la versió que van fer de "Ain't No Stoppin' Us Now", per la banda sonora de la pel·lícula The Associate l'any 1996
* La banda sonora de The Rugrats Movie, publicada el 1998 conté la cançó "The World Is Something New To Me" on col·laboren Kate, Fred i Cindy amb altres artistes.
* "We Are Family", un senzill publicat per recaptar diners per a les víctimes dels atacs de l'11 de setembre, on Kate i Fred fan cors.
* Kate canta a l'àlbum Relax Your Mind de Jay Ungar & Molly Mason, a la cançó "Bad Attitude"
* Junior Senior, a la cançó "Take My Time" del disc de 2005 Hey Hey My My Yo Yo (amb Cindy Wilson)
* Peter Jöback, duet a la cançó "Sing" del disc de 2009 East Side Stories
* David Byrne i Fatboy Slim, a la cançó "The Whole Man" del disc de 2010 Here Lies Love.
* També va formar part del grup japonès NiNa amb Yuki Isoya i va ser coautora i de l'àlbum que van treure, amb els èxits "Happy Tomorrow" i "Aurora Tour". L'àlbum i els senzills només es van publicar al Japó. Dues de les cançons es van utilitzar per a la música final de la sèrie d'anime Arc the Lad.
* Surt al vídeo musical de "Mother" de Blondie.

## Discografia

* 2015: Guitars and Microphones

## Referències

* ↑ Interview Arxivat 2012-09-06 a Wayback Machine., blogs.browardpalmbeach.com; accessed March 24, 2015.
* ↑ Beckerman, Jim. "B-52s 'Party' lands close to hometown", The Record (Bergen County), August 15, 2009; accessed January 14, 2012. "And with that hair? Kate Pierson, born in Weehawken, raised in Rutherford."
* ↑ Bream, Jon. "Cameo Critic: Kate Pierson" Minneapolis Star Tribune June 15, 2008
* ↑ Strong, Martin Charles. The essential rock discography (Canongate U.S.); ISBN 978-1-84195-860-6
* 1 2 «Interview: The B-52's». Rolling Stone, 11-12-1980 [Consulta: 12 octubre 2018].
* ↑ Robinson, Matt. «Page 2 The Making of a Rockpreneur». Entrepreneur.com, 13-10-2006. [Consulta: 30 agost 2011].
* ↑ Profile Arxivat 2007-10-04 a Wayback Machine., OutTraveler.com; accessed March 24, 2015.
* ↑ Kate Pierson profile, nndb.com; accessed March 24, 2015.
* ↑ «Iggy Pop». Rock On The Net. [Consulta: 30 agost 2011].
* ↑ «Zombies, Andy, And Lou! New Blondie Video for "Mother"…». cherrybombed.com. Arxivat de l'original el 11 de desembre 2011. [Consulta: 25 agost 2011].